The Government of India, the State of Bihar and the DISCOMs of Bihar (North Bihar Power Distribution Company Limited, and South Bihar Power Distribution Company Limited) signed Memorandum of Understanding (MOU) under the Scheme UDAY – “Ujwal DISCOM Assurance Yojana” here today for operational and financial turnaround of the DISCOMs.
حکومت ہند ، ریاست بہار اور بہار کی بجلی کمپنیاں (نارتھ بہار پاور ڈسٹری بیوشن کمپنی لمیٹڈ اور ساؤتھ بہار پاور ڈسٹری بیوشن کمپنی) نے اودے یعنی اجول ڈسکوم ایشورنس یوجنا) کے تحت بجلی کمپنیوں کی آپریشنل اور مالی بہتری کے لیے مفاہمت کے ایک سمجھوتے پر دستخط کئے ۔ اس سلسلے میں منعقدہ ایک تقریب میں بجلی کے وزیر مملکت (آزادانہ چارج) جناب پیوش گوئل موجود تھے ۔ ملک کی بجلی کمپنیوں پر قرض بڑا بوجھ ہے ۔ 30 ستمبر 2015 تک ملک کی ڈسکوم پر کل 4.3 لاکھ کروڑ روپے کا قرض تھا ۔ ان کمپنیوں کو قرض کے بوجھ سے راحت بہم پہنچانے کے لیے اور ان کی کارکردگی میں بہتری کے لئے حکومت ہند نے 20 نومبر 2015 کو اودے منصوبہ شروع کیا تھا ۔ اس سے پہلے متعلقہ شراکت داروں نیز ریاستی حکومتوں ، ڈسکوم ،قرض دینے والوں وغیرہ سے تبادلہ خیال کیا گیا تھا ۔ اودے کا مقصد پائیدار ترقی کے لئے مالی استحکام اور کارکردگی سے متعلق صلاحیت میں بہتری کے ذریعہ مقروض کمپنیوں کے لیے ایک مستحکم حل کو یقینی بنانا ہے ۔ بجلی کی صورتحال میں مثبت تبدیلی کے لئے اودے اسکیم کو قبول کرنے والی بہار چھٹی ریاست بن گئی ہے۔ راجستھان ، اترپردیش، چھتیس گڑھ اور جھارکھنڈ پہلے ہی ڈسکوم کے آپریشن اور اس کی مالی بہتری کے لئے اودے کے تحت مفاہمت کی یاد داشت پر دستخط کر چکے ہیں۔ بہار کے دستخط کرنے کے ساتھ ہی ڈسکوم کے تقریباً 33 فیصد قرض (تقریباً ایک اعشاریہ 40 لاکھ کروڑ) کی تنظیم نو کی جائے گی ۔ گجرات نے بھی ریاست کی ڈسکوم کی مالی صورتحال پر غور کرتے ہوئے آپریشن میں بہتری کے لئے مفاہمت کے سمجھوتے پر دستخط کر دیے ۔ حکومت بہار نے اودے کے تحت مفاہمت کے سمجھوتے پر دستخط کر کے ڈسکوم کی مالی صحت میں بہتری لانے کے لئے بہت اہم اقدام کئے ہیں اور ڈسکوم کے قرض کو اپنے اوپر لینے پر رضامندی ظاہر کی ہے ۔ حکومت بہار ڈسکوم کے 2332 کروڑ روپے کے قرض کو اپنے اوپر لے گی جو کہ ڈسکوم کے 30 مارچ 2015 تک کے کل 3110 کروڑ روپے کے قرض کا 75 فیصد ہے ۔ منصوبہ میں بقیہ 778 کروڑ روپے کے قرض کی دوبارہ قیمت طے کی جائے گی یا ریاستی گارنٹیڈ ڈسکوم باند میں جاری کرنے کا بندو بست ہے ۔ ایسا تین فیصد شرح سود پر ہوگا جو کہ موجودہ شرح سے کم ہے ۔ اودے نے نہ صرف ڈسکوم کی مالی بہتری پر زور دیا ہے بلکہ ان کے آپریشن سے متعلق صلاحیت میں سدھار پر بھی توجہ مرکوز کی ہے ۔ ڈسکوم کی پائیدار ترقی کے سلسلے میں ریاست بہار اور ڈسکوم لازمی فیڈر اور ڈسکوم ٹرانسفارمر میٹرنگ، صارفین انڈیکسنگ اور نقصان کی جی آئی ایس میپنگ، ٹرانسفارمر اپ گریڈ کرنا یا تبدیلی، میٹر وغیرہ بڑے صارفین کے لئے اسمارٹ میٹرنگ کے ذریعے کارکردگی کی صلاحیت میں بہتری لائیں گے ۔ اس سے بجلی کی فراہمی کے اخراجات اور اصل قیمت کے فرق کو ختم کیا جائے گا، ساتھ ہی ٹرانسمیشن اور اےٹي اینڈ سی کے نقصانات میں بھی کمی لائی جائے گی۔ اےٹي اینڈ سی نقصانات اور ٹرانسمیشن نقصانات میں بالترتیب 15 فیصد اور 4 فیصد کمی سے تقریبا 6650 کروڑ روپے کی اضافی آمدنی کا اندازہ ہے۔ مالی اور آپریشنل صلاحیتوں میں بہتری کے ساتھ ڈسکوم کی درجہ بندی بہتر ہوگی جس سے مستقبل کی سرمایہ کاری کی ضروریات کو پورا کرنے کے لئے سستا فنڈ جمع کرنے میں مدد ملے گی۔ اس سے ڈسکوم کے شرح سود میں تقریبا 80 کروڑ روپے کی بچت کا اندازہ ہے۔ اس کے ساتھ ہی ریاستی حکومت اور ڈسکوم کی جانب سے ڈسکوم کی آپریشنل صلاحیتوں میں بہتری کے لئے کوششیں کی جائیں گی، اور بجلی کی فراہمی کے اخراجات میں کمی آئے گی، مرکزی حکومت ریاست میں بجلی سے متعلق بنیادی ڈھانچے کو بہتر بنانے اور بجلی کے اخراجات میں کمی لانے کے لئے ڈسکوم اور ریاستی حکومت کو بھی مراعات دے گی۔ ڈي ڈي يوجي جےوائی، آ ئی پی ڈی ایس، پاور سیکٹر ڈیولپمنٹ فنڈ یا ایم اوپی اور ایم ایم آر ای کے دیگر منصوبوں جیسی مرکزی اسکیموں کے ذریعے ریاست میں بجلی سے متعلق بنیادی ڈھانچے کو بہتر بنانے کے لئے فنڈ فراہم کیا جا رہا ہے اور اگر ریاست / ڈسکوم منصوبہ بندی کے مقاصد کو حاصل کرنے میں کامیاب رہتے ہیں تو آگے ان منصوبوں کے تحت اضافی یا ترجیحی رقم بھی دی جائے گی۔ ریاست کو مقررہ قیمتوں پر اضافی کوئلہ دے کر اور زیادہ سے زیادہ صلاحیت کے استعمال، این ٹی پی سی اور دیگر سی پی ایس یو سے سستی بجلی کے ذریعے مدد فراہم کی جائے گی۔ کوئلے کے تبادلے ، کوئلے کے صحیح استعمال، کوئلہ کے معیار میں کمی کو بہتر بنانے، دھلے کوئلے کی 100 فیصد دستیابی سے بجلی کی قیمت میں مزید کمی لانے میں مدد ملے گی۔ ریاست کو کوئلہ کی بہتری سے تقریبا 1086 کروڑ روپے کا فائدہ ہوگا۔ اودے میں پی اے ٹی (کارکردگی، کامیابی ، تجارت) کے ذریعے کم بجلی کی کھپت والے ایل ای ڈی بلب، زرعی پمپ، پنکھوں اور ایئر کنڈیشنر اور موثر صنعتی آلات کی مانگ بڑھائی جائے گی، جس سے ریاست بہار میں بجلی کی کھپت میں کمی لانے میں مدد ملے گی۔ اس سے تقریبا 720 کروڑ روپے کا فائدہ ہونے کا اندازہ ہے۔ مفاہمتی عرضداشت پر دستخط سے آخر کار بہار کے عوام کو فائدہ ہوگا۔ ڈسکوم سے بجلی کی زیادہ مانگ کا مطلب پیداوار کی اکائیوں کا زیادہ پی ایل ایف ہوگا اور اس طرح فی یونٹ بجلی کی قیمت کم ہو گی، جس کا فائدہ صارفین کو ہوگا۔ ڈسکوم اے ڈی اینڈ سی نقصانات میں کمی کے ساتھ علاقوں میں بجلی کی فراہمی بڑھا سکیں گی۔ اس منصوبہ سے بہار کے تقریبا ،1152 گاؤں اور 160.60 لاکھ خاندانوں کو جو اب تک بجلی سے محروم ہیں ، انہیں بجلی فراہم کرنا آسان ہو جائے گا ۔ بجلی سے محروم دیہات یا گھروں کو 24x7 بجلی فراہم ہونے سے معیشت و صنعت کو فروغ ملے گا، جس سے روزگار کے امکانات پیدا ہوں گے اور بہار ہندوستان کی معروف صنعتی ریاست کے طور پر ترقی کرے گا۔ اس طرح اودے منصوبہ بندی میں شرکت سے ریاست کو شرح سود ، اےٹی اینڈسی اور ٹرانسمیشن نقصانات میں کمی، توانائی کی کارکردگی، کوئلہ کی بہتری وغیرہ سے تقریبا 9000 کروڑ روپے کا خالص منافع ہوگا۔ اودے ڈسکوم کی مالی خود انحصاری اور آپریشنل صحت کو بہتر بنانے کی سمت میں کی جا رہی کوشش ہے، جس سے یہ سو فیصد دیہی بجلی کاری اور سب کو 24x7 بجلی فراہم کرنے کے سے سستی شرح پر وافر بجلی کی فراہمی میں مدد ملے گی۔